When We All Fall Asleep, Where Do We Go?

(בעברית: כשכולנו נרדמים, לאן אנחנו הולכים?) הוא אלבום הבכורה של הזמרת-יוצרת האמריקאית בילי אייליש. האלבום יצא לאור ב-29 במרץ 2019, על ידי חברות התקליטים דארק-רום רקורדס ואינטרסקופ רקורדס.

האלבום הוא תערובת של מוזיקת פופ, טראפ ומוזיקה אלקטרונית. פיניאס או'קונל, אחיה של אייליש, הפיק את כל האלבום. יממה לפני צאת האלבום הכריזו אפל מיוזיק, שהאלבום הוזמן מראש כ-800,000 פעם. האלבום הגיע למקום הראשון ברוב המצעדים בעולם, בהם ארצות הברית ובריטניה.

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2019, וסיכום האלבומים של העשור השני. כתב העת בילבורד דירג את האלבום במקום ה-27 ברשימתם "100 האלבומים הטובים ביותר של העשור השני". בדצמבר 2019 הוכרז כי האלבום הוא האלבום הנמכר ביותר בשנת 2019. מגזין התרבות רולינג סטון דירג את אלבום הבכורה זה ברשימתם "100 אלבומי הבכורה הטובים ביותר בכל הזמנים" במקום השביעי. בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-31.

מגזין הרולינג סטון דירגו את האלבום במקום ה-397 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שני גרסאות שנוצרו בעבר. מגזין The Sydney Morning Herald ערך את רשימת "10 האלבומים הטובים ביותר של העשור", ומיקם את האלבום במקום הראשון בשנת 2019.

רקע והכרזה
ב-29 באוקטובר 2018 אישרה אייליש כי היא עובדת על אלבום והעריכה כי הוא יצא לאור לקראת סוף השנה. בחודש יולי 2018, במהלך ראיון בתוכנית הרדיו "BBC Radio 1", הודיעה כי האלבום צפוי לצאת ב-29 במרץ 2019. ב-29 בינואר, הכריזה אייליש על שמו של האלבום וחשפה את העטיפה שלו בעמוד האינסטגרם שלה.

באותו יום הכריזה גם על הסינגל הבא שלה, "Bury a Friend", אשר יצא יום למחרת עם הזמנה מראש לאלבום.

סינגלים
 "You Should See Me in a Crown" - יצא לאור ב-18 ביוני 2018, כסינגל הראשון והפותח מתוך האלבום. עם יציאתו, נכנס השיר אל המקום ה-41 במצעד הבילבורד הוט 100.
 "When the Party's Over" - יצא לאור ב-17 באוקטובר 2018, כסינגל השני מתוך האלבום. עם יציאתו, נכנס השיר אל המקום ה-29 במצעד הבילבורד הוט 100.
 "Bury a Friend" - יצא לאור ב-30 בינואר 2019, כסינגל השלישי מתוך האלבום. עם יציאתו נכנס השיר אל המקום ה-6 במצעד הסינגלים הבריטי.
 "Wish You Were Gay" - יצא לאור ב-4 במרץ 2019, כסינגל הרביעי מתוך האלבום. עם יציאתו, נכנס השיר אל המקום ה-31 במצעד הבילבורד הוט 100.
 "Bad Guy" - יצא לאור ב-29 במרץ 2019, כסינגל החמישי מתוך האלבום. השיר הגיע אל המקום ה-1 במצעד הבילבורד הוט 100 ובכך הפך לראשון של אייליש שעשה זאת.
 "All the Good Girls Go to Hell" - יצא לאור ב-6 בספטמבר 2019, כסינגל השישי מתוך האלבום. עם יציאתו נכנס השיר אל המקום ה-46 במצעד הבילבורד הוט 100.

סיבובי הופעות 
כדי לקדם את האלבום, אייליש יצאה ב-24 באפריל 2019, לסיבוב ההופעות השלישי שלה, "When We All Fall Asleep Tour", באירופה, באוקיאניה ובצפון אמריקה, אשר הסתיים ב-17 בנובמבר. במהלך סבב ההופעות הכריזה אייליש ב-27 בספטמבר 2019, באמצעות חשבון האינסטגרם שלה שתצא לסיבוב ההופעות הרביעי שלה שיקרא "Where Do We Go? World Tour".

רשימת רצועות

מיקומי שיא

נתוני מכירות

קישורים חיצוניים

הערות שוליים

אלבומי בכורה מ-2019
אלבומי בילי אייליש
אלבומים באנגלית
אלבומים שהופקו על ידי פיניאס או'קונל
אלבומים שהוקלטו באולפן ביתי
אלבומים שהגיעו למקום הראשון בניו זילנד
אלבומים שהגיעו למקום הראשון במצעד האלבומים האוסטרלי
אלבומים שהגיעו למקום הראשון במצעד האלבומים הבריטי
אלבומים שהגיעו למקום הראשון במצעד האלבומים הקנדי
אלבומים שהגיעו למקום הראשון במצעד הבילבורד 200
זוכי פרס גראמי לאלבום הלא קלאסי המעובד הטוב ביותר
זוכי פרס גראמי לאלבום הפופ הווקאלי של השנה
זוכי פרס גראמי לאלבום השנה
זוכי פרס המוזיקה של בילבורד: אלבומים
אלבומי פלטינה כפולה ומעלה בארצות הברית
אלבומי פלטינה כפולה ומעלה בממלכה המאוחדת
אלבומי פלטינה כפולה ומעלה בקנדה
אלבומי פלטינה מרובעת ומעלה באוסטרליה
אלבומי חברת אינטרסקופ רקורדס